
Okrugli sto: Na(j)zad u sadašnjost!
U okviru 57. Majske izložbe ULUPUDS-a
UNIVERZITETSKA BIBLIOTEKA “SVETOZAR MARKOVIĆ”
Petak 23.5. u 18h

Okrugli sto pod nazivom „Na(j)zad u sadašnjost!“, koji se organizuje u okviru 57. Majske izložbe ULUPUDS-a okuplja umetnike, teoretičare, kulturne radnike i sve zainteresovane za razmenu mišljenja i ideja o savremenim temama koje oblikuju naš kulturni i umetnički pejzaž, i ima za cilj da otvori prostor za promišljanje i kritičku raspravu o ulozi umetnosti i umetnika u savremenom društvenom kontekstu. Diskusija će obuhvatiti pitanja vremena i savremenosti, društvenih i kulturnih perspektiva, zakonskih regulativa, kao i položaja umetnika i radnika u kulturi u aktuelnim društveno-političkim okolnostima. 

Tematske celine:
- Umetnost i društvo – Uloga umetnika u savremenoj stvarnosti
Na koji način umetnost reaguje na savremene društvene i političke izazove? Koja je odgovornost umetnika u vremenu ubrzanih promena?
- Umetnost kao alat za društvene promene
Može li umetnost doprineti oblikovanju javne svesti i društvene transformacije? Na koji način umetnici koriste umetnički izraz za promovisanje promena?
- Umetnost i zakonodavni okviri
Kakav je trenutni položaj umetnika u okviru važećih zakonskih regulativa? Kako zakonodavni okvir utiče na praksu i radne uslove u oblasti umetnosti i kulture?
Okrugli sto je otvoren za sve koji žele da doprinesu diskusiji o umetnosti kao alatu za društvenu promenu, inovaciju i refleksiju.

